section_heading: Radnja
paragraph_text: Lizzy, Juan i Lita započinju živjeti s Wagnerovima. Međutim, uskoro nastaju nevolje: Lita želi jesti samo krumpirov čips, Juan je osjetljiv, a Lizzy ohola i drska. Pete i Ellie posjećuju grupe podrške, a novi problemi nastaju s bakom Sandy koja odvede djecu u zabavni park. Lizzy ode s prijateljicama u kino i ostane predugo, a na povratku se izvuče poklonivši baki majicu. Iako Lizzy ostaje hladna, Juan i Lita se zbližavaju s Wagnerovima: Lita nazove Petea "tatom" nakon što joj popravi lutku, a Juan nazove Ellie "mamom" nakon što ga utješi u vezi noćne more. Međutim, otkriva se da je njihova majka Carla izašla iz zatvora i da se želi ponovno ujediniti s djecom. Wagnerovi prosvjeduju u socijalnoj ustanovi, ali Sharon im kaže da je cilj sustava očuvati obitelj.